Ǹdzóe bia. Sáləmen Dávid. Ábə Ǹtondôbə ńgɔ asɔbɔ́ á nə́ mā. Éyə̄ á myādzó ai ma yá naa: Túbán miḿbīl á ńkǒl wáán ǎ bān ánɔ̌n ! 2Bəbə̂ bə́ bod á bā bákɔli elâ bátóan mǎn lām ákɔ̌ŋ á ńkɔ̌l, ḿból yə̄ nə́ bə́ lúm á díbī étēde é bod bə́ nə́ mīǹnə́m sósōō. 3Éyɔŋ məkɔ́g yā mə̄búg mə́ ndá mə́ nə́ ḿbūgán, sósōō mod a nə ngul yǎ ábɔ dzé ? 4Ǹtondôbə a tɔ̄á á ḿfūfúb étɔbɔgɔ wóé, etɔá kúm Ńtondôbə é nə̄ á yōb, mís móé mâfɔmbɔ, ai məbəbə móé a sɔ́ŋ bɔ́n bə́ bod. 5Ǹtondôbə a sɔ́ŋ sósōō mod; a víni m̀bə̂ mod ǹnə́m ai mod étíbílí. 6A noége məvɔ́d á bə̄bə̂ bə́ bod, mâg mə́ ndóan á nyɔ́l ai é funga yayón, evúndū ndóan ḿbyā byáyi bɔ̌ ngab yǎ kɔ́b dzābán ! 7Amú Ńtondôbə a nə sósōō; a diŋ mim̀bɔán mí sósōō, é bod bə́ nə́ tə́tə̄lə́ bâyi fɔmbɔ ásū díé.